text: Tre søer kan bære i Varde Kommune
  09 februar 2012 kl. 13.56
  Fredag åbner tre skøjte-søer i Varde Kommune, som siger god for isens bæreevne.
  Kommunens medarbejdere har nemlig været ude og måle is på søerne, og tre steder var den tyk nok til, at man uden risiko kan sætte af sted på skøjterne.
  Det er den nordøstligste sø i Engparken ved det gamle Varde Sommerland, Kvie Sø i et afgrænset område ved Pandekagehuset og skøjtesøen mellem Rønnevænget og Lynevej i Ølgod.
  Isen skal være 13 centimeter tyk ? og målingerne viser, at den er op til 17 centimeter.
  Kommunen vil løbende kontrollere isen de tre steder og informere på hjemmesiden www.vardekommune.dk
  